
	Subjekt
	Pripomienka
	Typ

	AZZZ SR
	
Bez pripomienok
	O

	GPSR
	
Bez pripomienok.
	O

	KOZSR
	Program predsedníctva Slovenskej republiky v Rade Európskej únie
bez pripomienk
	O

	MDVaRRSR
	vlastnému materiálu
V časti Rada pre dopravu, telekomunikácie a energetiku (TTE) na str. 18 a 19 žiadame nahradiť text nasledovným textom: „Rada pre dopravu, telekomunikácie a energetiku (TTE) V rámci agendy Rady vo formáte ministrov zodpovedných za dopravu je ambíciou slovenského predsedníctva pokročiť v diskusii o návrhoch v jednotlivých dopravných oblastiach, ktorých cieľom je prispieť k realizácii jednotného európskeho dopravného trhu. Vo formáte Rady ministrov pre energetiku sa slovenské predsedníctvo sústredí na budovanie energetickej únie s dôrazom na zvýšenie energetickej bezpečnosti a konkurencieschopnosti. Predsedníctvo bude pokračovať v rokovaniach o návrhoch týkajúcich sa bezpečnosti dodávok plynu, medzivládnych dohôd v oblasti energetiky a energetického označovania výrobkov s cieľom dosiahnuť celkovú dohodu o návrhoch. V rámci agendy ministrov pre telekomunikácie je ambíciou slovenského predsedníctva dosiahnuť dohodu o odstránení roamingových poplatkov od roku 2017 a tiež priblížiť sa k politickej dohode s Európskym parlamentom vo veci harmonizácie pásma 700MHz na účely vysokorýchlostného mobilného internetu. Ambíciou slovenského predsedníctva je tiež prijať závery Rady k Akčnému plánu EÚ pre elektronickú verejnú správu. Doprava V leteckej doprave je ambíciou slovenského predsedníctva prispieť k zvýšeniu bezpečnosti a konkurencieschopnosti civilného letectva, ako aj uľahčiť zavádzanie inovácií napríklad v oblasti diaľkovo riadených lietadiel (dronov) prostredníctvom revízie nariadenia o Európskej agentúre pre bezpečnosť civilného letectva. Cieľom predsedníctva je dosiahnuť spoločnú pozíciu v Rade k tomuto návrhu. Ďalšou dôležitou témou je príprava mandátov pre EK na otvorenie rokovaní o leteckých dohodách s tretími krajinami v záujme zlepšenia prístupu na trh a zavedenia opatrení na zabránenie nekalej súťaži, kde sa predsedníctvo pokúsi nadviazať na dosiahnuté výsledky. V súvislosti s 39. zasadnutím Valného zhromaždenia Medzinárodnej organizácie civilného letectva na jeseň 2016 bude slovenské predsedníctvo koordinovať prijatie spoločnej pozície EÚ k jednotlivým návrhom, najmä však k návrhu globálneho trhového mechanizmu pre obchodovanie s emisiami v leteckej doprave. Vo vnútrozemskej vodnej doprave sa slovenské predsedníctvo zameria na návrh smernice o vzájomnom uznávaní kvalifikácií pracovníkov vo vnútrozemskej vodnej doprave, kde je zámerom slovenského predsedníctva viesť trialógy s Európskym parlamentom. V rámci globálnej stratégie námornej dopravy je ambíciou slovenského predsedníctva prijať Rozhodnutie Rady na rokovania Výborov Medzinárodnej námornej organizácie o zvýšení bezpečnosti a znížení emisií z námornej dopravy. O balíku návrhov o bezpečnosti osobných lodí bude slovenské predsedníctvo viesť úvodnú diskusiu. Ambíciou slovenského predsedníctva je tiež uzavrieť rokovania o revízii nariadenia o Európskej agentúre pre námornú bezpečnosť, ktorá je súčasťou súboru opatrení zameraných na posilnenie spolupráce v oblasti ochrany vonkajších hraníc EÚ. V železničnej doprave bude slovenské predsedníctvo schvaľovať pozíciu EÚ formou rozhodnutia Rady o príprave nového dohovoru Organizácie pre spoluprácu železníc.“ 
	O

	MFSR
	vlastnému materiálu
Na strane 13, v časti Rada pre hospodárske a finančné záležitosti (ECOFIN), v druhom odseku, prosím o vymazanie časti predposlednej vety „bude podporovať jej fungovanie“ a o doplnenie textu „na preskúmanie dlhodobých návrhov prehlbovania HMÚ a bude“. Formulácia vety bude nasledovná: „Predsedníctvo víta vytvorenie expertnej skupiny na preskúmanie dlhodobých návrhov prehlbovania HMÚ a bude hľadať možnosti pre jej spoluprácu s Radou.“ 
	O

	MFSR
	vlastnému materiálu
Na strane 13, v časti Rada pre hospodárske a finančné záležitosti (ECOFIN), v druhom odseku, prosím o vymazanie piatej vety: „V otázke vonkajšieho zastúpenia Hospodárskej a menovej únie bude predsedníctvo presadzovať zlepšovanie koordinácie medzi členskými štátmi eurozóny vo Výkonnej rade Medzinárodného menového fondu.“ 
	Z

	MFSR
	vlastnému materiálu
Na strane 13, v časti Rada pre hospodárske a finančné záležitosti (ECOFIN), v druhom odseku, prosím o vymazanie tretej vety: „V rámci prvej fázy očakávame, že Rada príjme rozhodnutie o odporúčaní Komisie, ktoré sa týka zriadenia rád pre konkurencieschopnosť v členských štátoch eurozóny.“
	Z

	MFSR
	vlastnému materiálu
Na strane 13, v časti Rada pre hospodárske a finančné záležitosti (ECOFIN), v prvom odseku v predposlednej vete prosím o vymazanie slov „snahu o“ a nahradiť ich slovami „maximálny možný.“ Veta bude mať nasledovné znenie: „V rámci boja proti financovaniu terorizmu a boja proti daňovým únikom vyvinie predsedníctvo maximálny možný pokrok pri hľadaní spoločných európskych riešení.“ 
	O

	MFSR
	vlastnému materiálu
Na strane 13, v časti Rada pre hospodárske a finančné záležitosti (ECOFIN), v tretej vete štvrtého odseku prosím o vymazanie spojenia „a rozšírenie investičného potenciálu“.
	O

	MFSR
	vlastnému materiálu
Na strane 13, v časti Rada pre hospodárske a finančné záležitosti (ECOFIN), v tretej vete tretieho odseku prosím o vymazanie slov „sa“ a „snažiť sa dosiahnuť politickú dohodu,“ a doplnenie „pripravené začať diskusie.“ Formulácia vety bude nasledovná. „V tomto kontexte je slovenské predsedníctvo pripravené začať diskusie s Európskym parlamentom o vytvorení programu na podporu štrukturálnych reforiem na obdobie rokov 2017 - 2020.“ 
	Z

	MFSR
	vlastnému materiálu
Na strane 14, v časti Rada pre hospodárske a finančné záležitosti (ECOFIN), v druhej vete druhého odseku prosím o odstránenie spojenia „s dôrazom na diskusiu o zosúladení požiadaviek na absorpciu strát a rekapitalizáciu úverových inštitúcií v prípade riešenia krízových situácií,“ a o doplnenie novej časti vety: „pokračovať v prácach na dobudovaní.“ Formulácia vety bude nasledovná: „Ambíciou slovenského predsedníctva je pokračovať v prácach na dobudovaní jej druhého piliera.“
	Z

	MFSR
	vlastnému materiálu
Na strane 14, v časti Rada pre hospodárske a finančné záležitosti (ECOFIN), v prvom odseku prosím v predposlednej vete o vymazanie spojenia „revízii prospektového režimu a.“ V poslednej vete toho istého odseku prosím o vymazanie spojenia „pokroku v rokovaniach“. Zároveň prosím o vloženie slovného spojenia „revízii prospektového režimu“ do poslednej vety toho istého odseku. Tieto dve vety budú mať nasledovnú formuláciu: Aktívnu snahu o napredovanie v rokovaniach predsedníctvo vyvinie aj pri schémach rizikového kapitálu. Predsedníctvo sa zároveň bude usilovať o dosiahnutie politickej dohody s Európskym parlamentom o fondoch peňažného trhu, revízii prospektového režimu a sekuritizácii.
	Z

	MFSR
	vlastnému materiálu
Na strane 14, v časti Rada pre hospodárske a finančné záležitosti (ECOFIN), v tretej vete druhého odseku prosím o odstránenie slova „poistenia“ a doplnenie slova „ochrany.“ Formulácia bude nasledovná: „Slovenské predsedníctvo bude podporovať napredovanie rokovaní o európskom systéme ochrany vkladov.“
	O

	MFSR
	vlastnému materiálu
Na strane 14, v časti Rada pre hospodárske a finančné záležitosti (ECOFIN), v treťom odseku prosím medzi slová „dosiahnutie pokroku“ vložiť slová „maximálneho možného.“ 
	O

	MHSR
	časť "Energetika" str.20
V časti "Energetika" na str. 20 navrhujeme súčasný text v treťom odseku: "V nadväznosti na predloženie návrhov Európskej komisie na revíziu nariadení Rady a Európskej komisie v súlade s článkom 41 Zmluvy o založení Európskeho spoločenstva pre atómovú energiu...." vyčiarknuť a nahradiť ho nasledujúcim textom: "V rámci agendy jadra bude primárnou ambíciou slovenského predsedníctva podpora diskusií o využívaní a prínose jadrovej energie, s dôrazom na striktné dodržiavanie noriem a pravidiel jadrovej bezpečnosti. Berúc do úvahy odlišnú úlohu jadrovej energie v energetickom mixe jednotlivých členských štátov, bude slovenské predsedníctvo podporovať otvorenú debatu o všetkých dostupných zdrojoch energie v kontexte napĺňania klimatických záväzkov EÚ." Odôvodnenie: Súčasný text nereflektuje na aktuálne dianie, nakoľko z nedávnych rozhovorov so zástupcami EK i Rady vyplýva, že EK plánuje predložiť revíziu nariadení k čl. 41 Zmluvy o Euratome najskôr v decembri 2016 (pôvodne 1. polrok 2016). Z tohto dôvodu text, ktorý hovorí o zámere SK PRES ukončiť rokovania k daným návrhom, je irelevantný. 
	O

	MHSR
	časť "Rada pre konkurencieschopnosť (COMPET)"str.17 a časť Energetika str. 19
Znenie štvrtej vety navrhujeme nasledovne: "Slovenské predsedníctvo bude preto v tejto oblasti napomáhať zavádzaniu princípov koncepcie Inteligentný priemysel, ako aj vytváraniu kvalitných rámcových podmienok pre prosperitu európskeho priemyslu." V druhom odstavci, týkajúcom sa oblasti vnútorného trhu, žiadame v strede textu v odstavci zameniť: "o všeobecnou" na "o všeobecnom". V štvrtom odstavci, týkajúcom sa priemyselnej politiky, navrhujeme znenie poslednej vety: "Okrem toho budeme presadzovať implementáciu zásad koncepcie Inteligentný priemysel, ktorá predstavuje komplexný prístup k prispôsobeniu priemyslu novým trendom a novým obchodným modelom." V časti Energetika (str.19) druhý odstavec má znieť: "Revízia rozhodnutia o ustanovení mechanizmu výmeny informácií, pokiaľ ide o medzivládne dohody v oblasti energetiky, zvýši transparentnosť medzivládnych dohôd. Ambíciou slovenského predsedníctva je nadviazať na kompromis Rady a dosiahnuť dohodu s Európskym parlamentom". 
	O

	MKSR
	časti III. Formácie rady
V časti "Rada pre vzdelávanie, mládež, kultúru a šport (EYCS)" odporúčame na str. 24 slovo komisiu" nahradiť slovom "komisiou". Odôvodnenie: Gramatická úprava.
	O

	MOSR
	vlastnému materiálu
Na strane č. 11 vetu „V tomto smere predsedníctvo podporí aktivity týkajúce sa malých a stredných podnikateľov, ktorí sú dôležitou súčasťou obranno-priemyselného sektora EÚ.“ navrhujeme zmeniť na: V tomto smere považujeme malé a stredné podniky za dôležitú súčasť obranno-priemyselného sektora EÚ. 
	O

	MOSR
	vlastnému materiálu
odsek „Keďže všetky výzvy, ktorým v súčasnosti čelíme, sú globálnej povahy, je nevyhnutné posilniť spoluprácu EÚ s ostatnými medzinárodnými partnermi ako sú OSN, OBSE a osobitne NATO. Náš spoločný cieľ s NATO je vybudovať a posilniť našu vlastnú odolnosť voči vonkajším hrozbám, ako aj odolnosť našich partnerov. Slovenské predsedníctvo sa bude snažiť posilňovať strategickú spoluprácu medzi EÚ a NATO. Varšavský summit NATO v júli 2016 bude príležitosťou prijať spoločné vyhlásenie s EÚ v tomto zmysle.“ navrhujeme posunúť vyššie a zaradiť pod odsek o hybridných hrozbách. 
	O

	MPSVRSR
	Bod III. Formácie Rady EÚ, Rada pre zamestnanosť, sociálnu politiku, zdravie a spotrebiteľské záležitosti (EPSCO)
V časti "Rada EPSCO" žiadame o úpravu prvej vety. Konečné znenie nami navrhovanej vety je: "V oblasti zamestnanosti a sociálnych vecí bude prioritou slovenského predsedníctva snaha o dosiahnutie pokroku v rokovaniach o pravidlách týkajúcich sa voľného pohybu pracovníkov, koordinácie systémov sociálneho zabezpečenia a vysielania pracovníkov. 
	O

	MPSVRSR
	Bod III. Formácie Rady EÚ, Rada pre spravodlivosť a vnútorné veci (JHA)
V uvedenej pasáži žiadame doplniť nasledovné: "V oblasti integrácie štátnych príslušníkov tretích krajín bude slovenské predsedníctvo reagovať na potreby ostatných členských štátov EÚ vo vzťahu k novoprijatému Akčnému plánu integrácie štátnych príslušníkov tretích krajín s predpokladom prijatia Záverov Rady pre spravodlivosť a vnútorné veci k tomuto akčnému plánu. 
	O

	MSSR
	K III bodu – Formácie Rady – Rada pre spravodlivosť a vnútorné veci (JHA)
Odporúčame predkladateľovi slovo „(ECRIS)“ uviesť výraznejším písmom (tučným písmom) z dôvodu väčšej prehľadnosti textu. Rovnako žiadame predkladateľa slovo „(EUROJUST)“ uviesť ako slovo „(Eurojust)“, ktoré je v uvedenej forme zaužívané. Rovnako odporúčame predkladateľovi slová „o návrhu smernice o dodávaní digitálneho obsahu a návrhu o predaji tovaru on-line“ nahradiť z dôvodu formulácie slovami „o návrhoch smerníc o dodávaní digitálneho obsahu a o predaji tovaru on-line“, pričom slová „dodávaní digitálneho obsahu a o predaji tovaru on-line“ žiadame z dôvodu prehľadnosti textu uviesť výraznejším písmom (tučným písmom). Odporúčame predkladateľovi za slová „návrhu revízie nariadenia o právomoci a uznávaní a výkone rozsudkov v manželských veciach a vo veciach rodičovských práv a povinností uviesť slová „(tzv. Brusel IIa)“, pričom slová „Brusel IIa“ odporúčame z dôvodu prehľadnosti textu zvýrazniť (uviesť tučným písmom). 
	O

	MŠVVaŠSR
	3.časť: Formácie Rady, Rada pre vzdelávanie, mládež, kultúru a šport, strana 23.
V súvislosti s oficiálnym predstavením očakávanej iniciatívy Komisie dňa 10.6.2016 – Nový program pre zručnosti pre Európu, ktorý je kľúčový pre nastavenie priorít v oblasti vzdelávania žiadame o vylúčenie „Rozhodnutia o jednotnom rámci pre transparentnosť kvalifikácií a zručností (EUROPASS)“ z textu materiálu v časti „Rada pre vzdelávanie, mládež, kultúru a šport (EYCS)“. Podľa zverejneného plánu predloženia jednotlivých legislatívnych aktov zo strany Komisie, bola táto iniciatíva presunutá na neskorú jeseň 2016. Z tohto dôvodu sa jej počas predsedníctva Výbor pre vzdelávanie a následne Rada EYCS nestihne venovať. Rovnako navrhujeme preformulovanie odstavca o priorite v oblasti prevencie radikalizácie prostredníctvom vzdelávania a práce s mládežou. Konečné znenie priorít v rámci formácie Rady pre vzdelávanie, mládež, kultúru a šport (časť vzdelávanie, mládež, šport): Rada pre vzdelávanie, mládež, kultúru a šport (EYCS) Hlavnou ambíciou slovenského predsedníctva v oblasti vzdelávania, mládeže a športu je podpora a rozvoj talentu. Podpora talentov sa odrazí vo zvýšenej konkurencieschopnosti, v posilnenej sociálnej inklúzii v spoločnosti, ako aj v osobnom rozvoji každého jednotlivca. Talent je hybnou silou pre vývoj, inovácie a ekonomický rast. V nadväznosti na predloženie návrhu revízie smernice o audiovizuálnych mediálnych službách Európskou komisiou bude slovenské predsedníctvo viesť rokovania o návrhu v Rade. Našou ambíciou je predložiť na novembrové zasadnutie Rady pre vzdelávanie, mládež, kultúru a šport správu o pokroku v rokovaniach. Priority slovenského predsedníctva v oblasti vzdelávania nadväzujú na ciele Nového programu pre zručnosti pre Európu, ktorý je strategickou iniciatívou Európskej komisie. Rokovaním o odporúčaní Rady o garancii zručností bude slovenské predsedníctvo sledovať zvýšenie úrovne vzdelania dospelých vrátane ich digitálnych, podnikateľských a prierezových zručností. V rámci revízie Odporúčania o zriadení Európskeho kvalifikačného rámca pre celoživotné vzdelávanie sa slovenské predsedníctvo zameria na rozvoj nástrojov a služieb v oblasti zručností a kvalifikácií a na zlepšenie ich porovnateľnosti. Predsedníctvo sa bude venovať aj modernizácii vysokoškolského vzdelávania a digitálnym zručnostiam. V nadväznosti na oznámenie Európskej komisie o podpore prevencie radikalizácie vedúcej k násilnému extrémizmu, pripraví slovenské predsedníctvo závery Rady, ktoré vyzdvihnú úlohu vzdelávania a práce s mládežou pri prevencii radikalizácie a extrémizmu. Cieľom záverov bude reagovať na navrhované opatrenia Komisie zamerané na podporu inkluzívneho vzdelávania, rozvoj sociálnych a občianskych zručností, ako aj podporu spoločných európskych hodnôt prostredníctvom formálneho vzdelávania a neformálneho učenia sa. V oblasti mládeže sa zameriame na rozvíjanie talentu a potenciálu mladých ľudí prostredníctvom atraktívnych prístupov v práci s mládežou. Zámerom slovenského predsedníctva je prijatie záverov Rady o nových prístupoch v práci s mládežou, ktorých cieľom je rozvoj potenciálu mladých ľudí a ich začlenenie sa do spoločnosti. V oblasti športu sa slovenské predsedníctvo sústredí na tému športovej diplomacie, o ktorej sa doteraz v rámci formálnych politík EÚ nediskutovalo. Zámerom slovenského predsedníctva je prijať závery Rady o športovej diplomacii s cieľom zvýšiť povedomie o jej úlohe v spoločnosti a navrhnúť možnosti napredovania v tejto oblasti. 
	O

	MVSR
	
Bez pripomienok
	O

	MZSR
	Vlastný materiál 
V časti Vlastný materiál str. 17 navrhujeme preformulovať text nasledovne: „V oblasti zdravia bude slovenské predsedníctvo pokračovať v rokovaniach na pôde Rady o revízii súčasného regulačného rámca pre zdravotnícke pomôcky a postupy Spoločenstva pri povoľovaní liekov na humánne použitie a na veterinárne použitie. Našou ambíciou bude pokračovať v diskusii holandského predsedníctva o problematike dostupnosti liekov v súvislosti s vysokými cenami inovatívnych liekov, výpadkami liekov vo výrobe a paralelným exportom. Cieľom slovenského predsedníctva je pripraviť jednotnú pozíciu EÚ k prerokovávaným témam 7. konferencie zmluvných strán Rámcového dohovoru Svetovej zdravotníckej organizácie o kontrole tabaku, ktorá sa uskutoční v novembri 2016 v Indii. V súvislosti so zvýšenou migráciou chce Slovensko upozorniť na význam očkovania v jednotlivých členských štátoch ako najúčinnejšieho prostriedku, ktorý zabraňuje šíreniu infekčných chorôb. V nadväznosti na prioritu holandského predsedníctva je ambíciou Slovenska pokračovať v problematike antimikrobiálnej rezistencie, ktorá súvisí s vysokou spotrebou antibiotík v humánnej medicíne ako aj v živočíšnej výrobe. V tejto súvislosti je dôležité poukázať takisto na skutočnosť, že aj znižovanie preočkovanosti môže viesť k zvýšenej spotrebe antibiotík a tým k rezistencii. V súvislosti s migračnou krízou chceme tiež upozorniť na problematiku tuberkulózy v Európe z hľadiska liečby, multirezistencie a očkovania. V oblasti chronických neprenosných ochorení je cieľom slovenského predsedníctva zvýšiť význam prevencie chronických neprenosných ochorení zameraním sa na zdravý životný štýl a nadviazať na kroky EÚ v oblasti skvalitňovania potravín s ambíciou získať a vyhodnotiť najlepšie skúsenosti členských štátov v tejto oblasti. Predsedníctvo bude usilovať o presadenie prevencie, včasnej diagnostiky, liečby demencie - predovšetkým Alzheimerovej choroby a transfer výsledkov výskumu do medicínskej a spoločenskej praxe.“ 
	Z

	MŽPSR
	časti hospodárska silná Európa, strana 3 navrhujeme nasledovné:
doplniť všade kde sa odvoláva na hospodársky rast pojem trvalo udržateľný hospodársky rast. Uvedeným chceme zdôrazniť, že hospodársky rast nepôjde na úkor poškodzovania životného prostredia. 
	O

	MŽPSR
	textu na strane 22 štvrtý odsek, kde v časti Rada pre životné prostredie žiadame nahradiť text s nasledujúcim textom:
V oblasti životného prostredia bude jedným z hlavných cieľov predsedníctva aktívne prispieť k prebiehajúcej európskej diskusii o prechode na zelené a obehové hospodárstvo. V rámci konferencie „Prechod k zelenému hospodárstvu“ vytvorí slovenské predsedníctvo efektívnu platformu na verejnú diskusiu s členskými štátmi EÚ a ostatnými zainteresovanými stranami. Výstupy z podujatia predsedníctvo predstaví na ministerskom zasadnutí Výboru pre environmentálnu politiku OECD v Paríži a na zasadnutí Rady ministrov životného prostredia. Slovenské predsedníctvo zároveň nadviaže na prácu holandského predsedníctva v rokovaniach o legislatívnych návrhoch zmeny šiestich najdôležitejších smerníc v odpadovom hospodárstve, návrhu nariadenia o ortuti a návrhu smernice o emisných stropoch.
	O

	NBS
	celému materiálu
Národná banka Slovenska neuplatňuje k predloženému materiálu žiadnu pripomienku.
	O

	NBÚSR
	vlastnému materiálu
V bode III. Formácie Rady EÚ v časti Rada pre konkurencieschopnosť (COMPET), str. 18 ods. 1 navrhujeme slová "o všeobecnou smerovaní" nahradiť slovami "o všeobecnom smerovaní". - jazyková pripomienka
	O

	PMÚSR
	celému materiálu
bez pripomienok
	O

	SŠHRSR
	
bez pripomienok
	O

	SVSLPRK
	vlastnému materiálu
bez pripoienky
	O

	ÚGKKSR
	
Bez pripomienok
	O

	ÚJDSR
	vlastnému materiálu časť "Energetika" 
Na strane 20 vlastného materiálu, časť Energetika navrhujeme súčasný text v treťom odseku: "V nadväznosti na predloženie návrhov Európskej komisie na revíziu nariadení Rady a Európskej komisie v súlade s článkom 41 Zmluvy o založení Európskeho spoločenstva pre atómovú energiu...." vypustiť a nahradiť ho nasledujúcim textom: "V rámci agendy jadrovej energetiky bude primárnou ambíciou slovenského predsedníctva podpora diskusií o využívaní a prínose jadrovej energie, s dôrazom na striktné dodržiavanie noriem a pravidiel jadrovej bezpečnosti. Berúc do úvahy odlišnú úlohu jadrovej energie v energetickom mixe jednotlivých členských štátov, bude slovenské predsedníctvo podporovať otvorenú debatu o všetkých dostupných zdrojoch energie v kontexte napĺňania klimatických záväzkov EÚ." Odôvodnenie: Súčasný text nereflektuje aktuálne dianie, nakoľko z nedávnych rozhovorov so zástupcami Európskej komisie i Rady vyplýva, že Európska komisia plánuje predložiť predmetnú revíziu nariadení k čl. 41 Zmluvy o Euratome najskôr v decembri 2016 (pôvodne I. polrok 2016). Z tohto dôvodu text, ktorý hovorí o zámere SK PRES ukončiť rokovania k daným návrhom je irelevantný. Na informáciu uvádzame, že tento návrh bol skonzultovaný so zástupcom na SZ SR pri EÚ v Bruseli p. M. Zimermannom a plne ho podporuje (rovnako to bolo aj v rámci neformálneho MPK k tomuto materiálu). 
	O

	ÚNMSSR
	
bez pripomienok 
	O

	ÚPVSR
	celému materiálu
bez pripomienok
	O

	ÚVO
	celému materiálu
bez pripomienok
	O

	ÚVSR
	celému materiálu
ÚV SR bez pripomienok.
	O

	Verejnosť
	K časti hospodárska silná Európa strana 3:
Navrhujeme doplniť všade kde sa odvoláva na hospodársky rast pojem trvalo udržateľný hospodársky rast. Uvedeným chceme zdôrazniť, že hospodársky rast nepôjde na úkor poškodzovania životného prostredia. 
	O

	Verejnosť
	Text na strane 22 štvrtý odsek, v časti Rada pre životné prostredie nasledujúcim textom:
V oblasti životného prostredia bude jedným z hlavných cieľov predsedníctva aktívne prispieť k prebiehajúcej európskej diskusii o prechode na zelené a obehové hospodárstvo. V rámci konferencie „Prechod k zelenému hospodárstvu“ vytvorí slovenské predsedníctvo efektívnu platformu na verejnú diskusiu s členskými štátmi EÚ a ostatnými zainteresovanými stranami. Výstupy z podujatia predsedníctvo predstaví na ministerskom zasadnutí Výboru pre environmentálnu politiku OECD v Paríži a na zasadnutí Rady ministrov životného prostredia. Slovenské predsedníctvo zároveň nadviaže na prácu holandského predsedníctva v rokovaniach o legislatívnych návrhoch zmeny šiestich najdôležitejších smerníc v odpadovom hospodárstve, návrhu nariadenia o ortuti a návrhu smernice o emisných stropoch.
	O

	ŠÚSR
	Odoslané bez pripomienok
	



	
Vysvetlivky  k použitým skratkám v tabuľke:

	O – obyčajná

	Z – zásadná



